Punerea Aprobat în ședința Guvernului din\_\_\_\_\_\_\_\_\_\_\_2025

 Decizia protocolară nr. \_\_\_\_\_\_\_\_\_\_\_2025

*Proiect*

*UE*

**L E G E**

**pentru modificarea Legii nr. 273/1994 privind actele de identitate**

**din sistemul național de pașapoarte**

*(punerea în circulație a noilor modele de pașapoarte și documente de călătorie)*

Parlamentul adoptă prezenta lege organică.

Prezenta lege transpune parțial (transpune art. 1 (2), (2a), (2b); art. 2; art. 3 (2); Anexa) Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoartele și în documentele de călătorie emise de statele membre, CELEX: 32004R2252, publicat în Jurnalul Oficial al Uniunii Europene L 385 din 29 decembrie 2004, astfel cum a fost modificat ultima oară prin Regulamentul (CE) nr. 444/2009 al Parlamentului European și al Consiliului din 28 mai 2009.

**Art. I.** – Legea nr. 273/1994 privind actele de identitate din sistemul național de pașapoarte (Monitorul Oficial al Republicii Moldova, 1995, nr. 9, art. 89), cu modificările ulterioare, se modifică după cum urmează:

**1.** Clauza de armonizare va avea următorul cuprins:

„Prezenta lege transpune parțial (transpune art. 1 (1), (2) lit. (a) pct. (i), (ii), (ii)-a), (iii); art. 2 (1) lit. (a)–(f), (2); art. 3; art. 4; art. 4a; art. 4b; Anexa) Regulamentul (CE) nr. 1030/2002 al Consiliului din 13 iunie 2002 de instituire a unui model uniform de permis de ședere pentru resortisanții țârilor terțe, CELEX: 32002R1030, publicat în Jurnalul Oficial al Uniunii Europene L 157 din 15 iunie 2002; transpune parțial (transpune art. 1 (2), (2a), (2b); art. 2; art. 3 (2); Anexa) Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre, CELEX: 32004R2252, publicat în Jurnalul Oficial al Uniunii Europene L 385 din 29 decembrie 2004, astfel cum a fost modificat ultima oară prin Regulamentul (CE) nr. 444/2009 al Parlamentului European și al Consiliului din 28 mai 2009 și transpune parțial (transpune art. 1; art. 2 lit. (a) primul alineat și lit. (b); art. 3 (1)–(3), (5)–(11); art. 4 (1), (2) lit. (a)–(c), (3); art. 5 (1)–(3); art. 6 lit. (a)–(g); art. 7 (1) și (3); art. 8 - 11) Regulamentul (UE) 2019/1157 al Parlamentului European și al Consiliului din 20 iunie 2019 privind consolidarea securității cărților de identitate ale cetățenilor Uniunii și a documentelor de ședere eliberate cetățenilor Uniunii și membrilor de familie ai acestora care își exercită dreptul la libera circulație, CELEX:32019R1157, publicat în Jurnalul Oficial al Uniunii Europene L 188 din 12 iulie 2019”.

**2.** În tot cuprinsul legii, cuvintele „Ministerul Afacerilor Externe și Integrării Europene”, la orice formă gramaticală, se substituie cu cuvintele „Ministerul Afacerilor Externe” la forma gramaticală corespunzătoare.

 **3.** Articolul 2 va avea următorul cuprins:

**„Articolul 2.** Pașaportul, documentele de călătorie

(1) Pașaportul se eliberează cetățenilor Republicii Moldova, iar documentele de călătorie se eliberează persoanelor cărora li s-a recunoscut statutul de apatrid sau de refugiat, precum și persoanelor cărora li s-a acordat protecție umanitară în conformitate cu actele normative privind migrația și azilul, pentru a călători în străinătate.

(2) Pașaportul și documentele de călătorie fac dovada, în fața autorităților naționale și străine, a identității, statutului juridic, precum și a dreptului titularului de a călători în străinătate.

(3) Pașaportul și documentele de călătorie conțin date în format tipărit și în format inscripționat prin tehnici speciale, date în format electronic, precum și elemente de particularizare și de siguranță.

(4) Pe partea exterioară a copertei din față, denumirea statului emitent și a pașaportului se înscriu în limba română, iar denumirea statului emitent și a documentelor de călătorie – în limbile română, engleză și franceză.

(5) Pașaportul și documentele de călătorie conțin următoarele date în format tipărit și în format inscripționat pe cardul integrat de date de identificare:

a) denumirea statului emitent în limbile română, engleză și franceză;

b) codul statului emitent;

c) denumirea actului de identitate în limbile română, engleză și franceză;

d) tipul actului de identitate (codul);

e) seria și numărul;

f) numele;

g) prenumele;

h) cetățenia. Această informație nu se înscrie în documentele de călătorie;

i) data nașterii;

j) numărul de identificare de stat al persoanei fizice;

k) sexul;

l) locul nașterii (țara de origine);

m) data emiterii;

n) autoritatea emitentă;

o) data expirării termenului de valabilitate;

p) imaginea facială;

q) semnătura olografă a titularului, care se aplică de la vârsta de 14 ani. În cazul persoanelor cu vârsta sub 14 ani și al celor care nu pot aplica semnătura, se aplică o mențiune specială în condițiile stabilite de Guvern.

(6) În mediul de stocare electronică a datelor pașaportului și a documentelor de călătorie se înscriu:

a) datele din formatul tipărit și din formatul inscripționat;

b) datele biometrice ale titularului: imaginea facială și imaginile amprentelor digitale.

(7) Persoanele pentru care prelevarea amprentelor digitale este fizic imposibilă permanent sau temporar, precum şi copiii cu vârstă sub 12 ani sunt exonerați de obligația de a se supune procedurii de prelevare a amprentelor digitale.

(8) Denumirile câmpurilor informaționale din pașaport și documentele de călătorie se înscriu în limbile română, engleză și franceză.

(9) Datele cu caracter personal din pașaport și documentele de călătorie se înscriu în limba română.

(10) Pașaportul și documentul de călătorie pentru apatrizi se eliberează cu termen de valabilitate:

a) de 4 ani, pentru persoanele cu vârsta cuprinsă între 0 – 7 ani;

b) de 7 ani, pentru persoanele cu vârsta cuprinsă între 7 – 16 ani;

c) de 10 ani, pentru persoanele cu vârsta peste 16 ani.

(11) În cazul adresării persoanei pentru obținerea pașaportului sau a documentului de călătorie pentru apatrizi în perioada de până la o lună înainte de împlinirea vârstei necesare încadrării într-o grupă de vârstă ulterioare, prevăzută la alineatul (10), actul de identitate respectiv se eliberează cu termen de valabilitate stabilit pentru această grupă de vârstă.

(12) Documentul de călătorie pentru refugiați se eliberează pe un termen de valabilitate de 5 ani, iar pentru beneficiarii de protecție umanitară - pe un termen de valabilitate de 3 ani.

 (13) În cazul în care prelevarea amprentelor digitale este fizic imposibilă temporar, pașaportul și documentul de călătorie se eliberează pe un termen de valabilitate de 1 an.”.

 **4.** Articolul 31 :

 la alineatul (1), cuvintele „eliberat de Ministerul Afacerilor Externe și Integrării Europene” se substituie cu cuvintele „emis de Ministerul Afacerilor Externe și se eliberează”;

la alineatul (2) litera w), cuvintele „ministrului afacerilor externe și integrării europene” se substituie cu cuvintele „ministrului afacerilor externe”.

**5.** La articolul 32 alineatul (1), cuvintele „eliberat de Ministerul Afacerilor Externe și Integrării Europene” se substituie cu cuvintele „emis de Ministerul Afacerilor Externe și se eliberează”.

**6.** Articolul 33:

se completează cu alineatul (54) cu următorul cuprins:

„(54) Pe partea exterioară a copertei din față, denumirea statului emitent și denumirea pașaportului diplomatic și a celui de serviciu se înscriu în limbile română, engleză și franceză.”;

alineatul (6) va avea următorul cuprins:

„(6) Pașaportul diplomatic și cel de serviciu conțin următoarele date în format tipărit și în format inscripționat pe cardul integrat de date de identificare:

a) denumirea statului emitent în limbile română, engleză și franceză;

 b) codul statului emitent;

c) denumirea actului de identitate în limbile română, engleză și franceză;

d) tipul actului de identitate (codul);

e) seria și numărul;

f) numele;

g) prenumele;

h) cetățenia;

i) data nașterii;

j) numărul de identificare de stat al persoanei fizice;

k) sexul;

l) locul nașterii (țara de origine);

m) data emiterii;

n) autoritatea emitentă;

o) data expirării termenului de valabilitate;

p) imaginea facială;

q) semnătura olografă a titularului, care se aplică de la vârsta de 14 ani. În cazul persoanelor cu vârsta sub 14 ani și al celor care nu pot aplica semnătura, se aplică o mențiune specială în condițiile stabilite de Guvern.”.

**7.** La articolul 4:

alineatul (11) va avea următorul cuprins:

„(11) Autoritatea emitentă a tuturor tipurilor de acte de identitate eliberate cetățenilor Republicii Moldova, cu excepția pașaportului diplomatic și a celui de serviciu, este Agenția Servicii Publice, iar a tuturor tipurilor de acte de identitate eliberate în condițiile prezentei legi apatrizilor, cetățenilor străini, refugiaților și beneficiarilor de protecție umanitară – Inspectoratul General pentru Migrație al Ministerului Afacerilor Interne.

Producerea tuturor tipurilor de acte de identitate reglementate prin prezenta lege și efectuarea cercetărilor tehnico-științifice la toate etapele procesului de prestare a serviciilor publice de eliberare a actelor de identitate se asigură de Agenția Servicii Publice.”.

**Art. II.** – (1) Prezenta lege intră în vigoare la data de 1 ianuarie 2026.

(2) Guvernul, în termen de 6 luni de la data publicării în Monitorul Oficial al Republicii Moldova, va aduce actele sale normative în concordanță cu prezenta lege.

**PREȘEDINTELE PARLAMENTULUI Igor GROSU**

**Nr. \_\_\_\_\_Chișinău, \_\_\_\_\_\_\_\_\_\_\_2025**